Γαλατόπιτα tres leches
Μια συνταγή που παντρεύει την Ελλάδα με τη Λατινική Αμερική και τη γαλατόπιτα με το tres leches cake!
1.500 ml γάλα φρέσκο, καλής ποιότητας (προτιμάμε πρόβειο, που θα βρούμε σε καλά παντοπωλεία και σε μεγάλα σούπερ μάρκετ), 300 γρ. κρέμα γάλακτος με 35% λιπαρά, 200 γρ. ζάχαρη, 160 γρ. σιμιγδάλι ψιλό, 100 γρ. βούτυρο αγελάδας ή πρόβειο, κομμένο σε μικρούς κύβους, 3 αυγά, χτυπημένα καλά, ξύσμα από 1 περγαμόντο ή από 1 λεμόνι, ξύσμα από 1 πορτοκάλι, 800 γρ. dulce de leche (είναι ζαχαρούχο γάλα βρασμένο μέσα στην κονσέρβα του μέχρι να γίνει καραμέλα– υπάρχει έτοιμο σε κονσέρβες, σε μεγάλα σούπερ μάρκετ και σε καταστήματα με ρωσικά τρόφιμα, 400 γρ. γάλα εβαπορέ, πάρα πολύ κρύο – το αφήνουμε στην κατάψυξη για περίπου 2 ώρες (καλό είναι και ο κάδος του μίξερ να είναι παγωμένος), 1 πρέζα κανέλα, 30-50 γρ. ζάχαρη άχνη, ανθός αλατιού, για το πασπάλισμα
Για τη γαλατόπιτα tres leches, σιγοβράζουμε σε μια κατσαρόλα σε χαμηλή φωτιά το γάλα, την κρέμα γάλακτος, τη ζάχαρη και το σιμιγδάλι για περίπου 20 λεπτά, μέχρι το μείγμα να αρχίσει να πήζει.Τραβάμε από τη φωτιά, προσθέτουμε το βούτυρο και ανακατεύουμε με το σύρμα μέχρι να λιώσει. Ρίχνουμε τα χτυπημένα αυγά σταδιακά, ανακατεύοντας συνεχώς με το σύρμα μέχρι να ενσωματωθούν. Τέλος, ρίχνουμε το ξύσμα εσπεριδοειδών και ανακατεύουμε.Προθερμαίνουμε τον φούρνο στους 170°C. Απλώνουμε την κρέμα σε ένα μέτριο ταψάκι – η κρέμα πρέπει να έχει πάχος περίπου 2 δάχτυλα– και ψήνουμε για 10 λεπτά.Αφήνουμε τη γαλατόπιτα να κρυώσει καλά και απλώνουμε στην επιφάνειά της το dulce di leche.Έπειτα την κόβουμε σε κομμάτια.Χτυπάμε το παγωμένο γάλα με την κανέλα και τη ζάχαρη άχνη στο μίξερ, μέχρι να σφίξει και να γίνει σαντιγί.Η σαντιγί αυτή δεν μένει σφιχτή πολλή ώρα, όπως γίνεται με την κλασική σαντιγί, γι’ αυτό τη φτιάχνουμε ακριβώς όταν πρόκειται να σερβίρουμε.Γαρνίρουμε τη γαλατόπιτα tres leches με τη σαντιγί και πασπαλίζουμε με λίγο αλάτι.
Αυγά,Γάλα,Κρέμα Γάλακτος